CELEX: 32009D0288
Language: et
Date: 2009-03-17 00:00:00
Title: Poliitika- ja julgeolekukomitee otsus ATALANTA/1/2009, 17. märts 2009 , Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks toimuva Euroopa Liidu sõjalise operatsiooni (Atalanta) Euroopa Liidu relvajõudude juhataja nimetamise kohta

24.3.2009   
            
            
               ET
            
            
               Euroopa Liidu Teataja
            
            
               L 76/45
            
         
      POLIITIKA- JA JULGEOLEKUKOMITEE OTSUS ATALANTA/1/2009,
   17. märts 2009,
   Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks toimuva Euroopa Liidu sõjalise operatsiooni (Atalanta) Euroopa Liidu relvajõudude juhataja nimetamise kohta
   (2009/288/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 25 kolmandat lõiku,
   võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks (1) (Atalanta), eriti selle artikli 6 lõiget 1,
   ning arvestades järgmist:
   
               (1)
            
            
               Ühismeetme 2008/851/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema otsuseid Euroopa Liidu relvajõudude juhataja nimetamise kohta.
            
         
               (2)
            
            
               Poliitika- ja julgeolekukomitee võttis 18. novembril 2008 vastu otsuse ATALANTA/1/2008, (2) millega kommodoor Antonios PAPAIOANNOU nimetati Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks toimuva Euroopa Liidu sõjalise operatsiooni (Atalanta) Euroopa Liidu relvajõudude juhatajaks.
            
         
               (3)
            
            
               Euroopa Liidu operatsiooni ülem soovitas nimetada (mereväe) kapteni Juan GARAT CARAMÉ Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks toimuva Euroopa Liidu sõjalise operatsiooni Euroopa Liidu relvajõudude juhatajaks.
            
         
               (4)
            
            
               Euroopa Liidu sõjaline komitee toetas kõnealust soovitust.
            
         
               (5)
            
            
               Kooskõlas Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikliga 6 ei võta Taani osa Euroopa Liidu kaitsepoliitilise tähendusega otsuste ja meetmete väljatöötamisest ning rakendamisest,
            
         ON TEINUD JÄRGMISE OTSUSE:
   Artikkel 1
   (Mereväe) kapten Juan GARAT CARAMÉ nimetatakse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks toimuva Euroopa Liidu sõjalise operatsiooni Euroopa Liidu relvajõudude juhatajaks.
   Artikkel 2
   Käesolev otsus jõustub 7. aprillil 2009.
   
      Brüssel, 17. märts 2009
      
         
            Poliitika- ja julgeolekukomitee nimel
         
         
            eesistuja
         
         I. ŠRÁMEK
         
      
   
   
      (1)  ELT L 301, 12.11.2008, lk 33.
   
      (2)  ELT L 317, 27.11.2008, lk 24.